**Tillæg til lejekontrakt**

|  |  |
| --- | --- |
| Ejerlejlighed nr. |  |
| Beliggende: |  |
| Mellem udlejer: |  |
| Boende: |  |
| Og lejer: |  |

Undertegnende lejer erklærer herved at være bekendt med § 17 i vedtægterne for Ejerforeningen 10 am Frederiksberg.

”Enhver lejlighedsejer er pligtig at udøve sin medbenyttelsesret til de fælles ejendomsret undergivne rettigheder, installationer, anlæg og indretninger på hensynsfuld måde.

Parkering på fælles parkeringsplads uden for de hertil afmærkede pladser er ikke tilladt.

Enhver lejlighedsejer har brugsret, udlejningsret, salgs- og belåningsret og testationsret over sin lejlighed, ligesom ejerens rettigheder og forpligtelser kan gå i arv og være retsforfølgningsgrundlag.

Ejeren og de personer, der opholder sig i ejerens lejlighed, må nøje efterkomme de af bestyrelsen fastsatte ordensregler. Udlejning af enkelte værelser må dog ikke ske i et sådant omfang, at der bor flere personer i en beboelseslejlighed, end der er værelser i denne, og lejligheden må ikke få karakter af klublejlighed. Er intet vedtaget, gælder de i standardkontrakterne fastsatte regler om husorden. Specielt kan bemærkes, at husdyr i lejligheden er tilladt, dog kan bestyrelsen forlange husdyr fjernet, som er til gene for de øvrige beboere.

Ejerne må ikke udleje lejlighederne eller dele deraf uden bestyrelsens og eventuelle private panthaveres tilladelse. Denne bestemmelse gælder dog ikke panthavere, som måtte overtage lejligheden som ufyldestgjorte panthavere, og ej heller de oprindelige ejere.

I tilfælde af udlejning af en ejerlejlighed i sin helhed, har foreningen over for lejeren samme beføjelser med hensyn til krænkelse af de lejeren påhvilende forpligtelse, som en ejer har over for en lejer i henhold til lejeloven og den gældende husorden, og foreningen kan selvstændigt optræde som procespart over for lejeren eventuelt sideløbende med lejlighedsejeren. Den pågældende lejer skal forpligte sig til at fraflytte lejemålet med 3 måneders varsel til den 1. i en måned i tilfælde af, at ejerlejligheden på grund af ejerens misligholdelse ved en tvangsauktion overtages af en køber eller af en ufyldestgjort panthaver.

Det påhviler den pågældende lejlighedsejer at foranledige de i nærværende paragraf omhandlede bestemmelser optaget i lejekontrakten, der skal forelægges bestyrelsen i hvert enkelt tilfælde (og dokumentere om fornødent at have søgt Huslejenævnets godkendelse af bestemmelsen).

Uden foreningens samtykke må erhvervsmæssig benyttelse ikke finde sted, bortset fra, at det skal være beboere tilladt i de enkelte lejligheder at indrette private kontorer, atelierer, tegnestuer og lignende, når dette efter bestyrelsens skøn kan ske uden at ejendommen ændrer karakter af beboelsesejendom, og uden at det medfører ulemper for de omboende.”

|  |  |  |
| --- | --- | --- |
| **Som udlejer:** |  | **Som lejer:** |
| Sted:       , den: |  | Sted:       , den: |
|  |  |  |
| Underskrift (udlejer) |  | Underskrift (lejer) |
|  |  |  |
| Original lejekontrakt med nærværende tillæg tiltrædes af bestyrelsen for Ejerforeningen 10 am Frederiksberg | | |
| Frederiksberg, den: |  |  |
|  |  |  |
| Underskrift (bestyrelse) |  |  |